Document ID: /roh_data/filtered/swiss_laws_in_ROHinterleaved.jsonl.gz/3620

This text was translated from IT into Rumantsch Grischun.

L’asilo in Svizzera ha termine se:a. il rifugiato ha soggiornato per più di un anno all’estero;b. il rifugiato ha ottenuto asilo in un altro Paese o l’autorizzazione di risiedervi durevolmente;c. il rifugiato vi rinuncia;d. è stato eseguito l’allontanamento o l’espulsione;e. è passata in giudicato l’espulsione ai sensi dell’articolo 66a o 66a CP o dell’articolo 49a o 49a CPM. In circostanze speciali la SEM può prorogare il termine previsto nel capoverso 1 lettera a. Lo statuto di rifugiato e l’asilo hanno termine se lo straniero acquista la cittadinanza svizzera conformemente all’articolo 1 sezione C numero 3 della convenzione del 28 luglio 1951 sullo statuto dei rifugiati. Nuovo testo giusta il n. I della LF del 14 dic. 2012, in vigore dal 1° feb. 2014  (RU 2013 4375, 5357; FF 2010 3889; 2011 6503). Nuovo testo giusta il n. I della LF del 14 dic. 2012, in vigore dal 1° feb. 2014  (RU 2013 4375, 5357; FF 2010 3889; 2011 6503). Introdotta dall’all. n. 2 della LF del 20 mar. 2015 (Attuazione dell’art. 121 cpv. 3–6  Cost. sull’espulsione di stranieri che commettono reati), in vigore dal 1° ott. 2016  (RU 2016 2329; FF 2013 5163). RS 311.0 RS 321.0 RS 0.142.30 Introdotto dal n. I della L del 16 dic. 2005, in vigore dal 1° gen. 2008 (RU 2006 4745; 2007 5573; FF 2002 6087).

L’asil en Svizra scada, sche:a. fugitivs èn sa trategnids durant dapli che 1 onn a l’exteriur;b. fugitivs han survegnì asil en in auter pajais u la permissiun da star là permanentamain;c. ils fugitivs desistan da l’asil;d. la spedida u l’expulsiun è vegnida exequida;e. in’expulsiun tenor l’artitgel 66a u 66a CP u tenor l’artitgel 49a u 49a LPM è entrada en vigur. Il SEM po prolungar il termin tenor l’alinea 1 litera a, sche circumstanzas spezialas èn avant maun. Il status da fugitiv e l’asil scadan, sche la persuna estra acquista la naziunalitad svizra tenor l’artitgel 1 part C cifra 3 da la Convenziun dals 28 da fanadur 1951 davart il statut dals fugitivs. Versiun tenor la cifra I da la LF dals 14 da dec. 2012, en vigur dapi il 1. da favr. 2014 (AS 2013 4375 5357; BBl 2010 4455, 2011 7325). Versiun tenor la cifra I da la LF dals 14 da dec. 2012, en vigur dapi il 1. da favr. 2014 (AS 2013 4375 5357; BBl 2010 4455, 2011 7325). Integrà tras la cifra 2 da l’agiunta da la LF dals 20 da mars 2015 (realisaziun da l’art. 121 al. 3–6 Cst. davart l’expulsiun da persunas estras criminalas), en vigur dapi il 1. d’oct. 2016 (AS 2016 2329; BBl 2013 5975). SR 311.0 SR 321.0 SR 0.142.30 Integrà tras la cifra I da la LF dals 16 da dec. 2005, en vigur dapi il 1. da schan. 2008 (AS 2006 4745, 2007 5573; BBl 2002 6845).